
ขอแนะนาการเขยนตอบขอสอบ 


ตอนที่ 1 ข้อแนะนำการเขียนตอบข้อสอบเบื้องต้น 



ว่าที่ร้อยตรี เนติพงษ์ หล่าวเจริญ 1 


การที่นักศึกษากฎหมายในระดับชั้นปริญญาตรีจะประสบความสำเร็จในเส้นทางกฎหมายได้นั้น ไม่ 
เพียงแต่จะต้องมีความรู้ความเข้าใจในหลักกฎหมาย แต่นักศึกษายังจะต้องสามารถถ่ายทอดองค์ความรู้ที่ 
นักศึกษามีอยู่นั้นออกมาได้อย่างเป็นรูปธรรม จึงจะสอบผ่านและได้คะแนนอยู่ในเกณฑ์ดีอีกด้วย 

ด้วยเหตุที่ว่า “เรียนนิติศาสตร์ สอบข้อเขียน ไม่ใช่สอบการอ่าน” นักศึกษาจึงควรให้ความสำคัญกับ 
การเซียนตอบข้อสอบด้วย กล่าวคือ นักศึกษาจะต้องให้ความสำคัญทั้ง “การศึกษาหาความ รู้” และ “การ 
ถ่ายทอดความ รู้” ควบคู่กันไป ซึ่งนักศึกษาควรให้ความสำคัญกับหลักทั้งสองประการดังกล่าวนี้อย่างเท่า ๆ 
กัน 

ใน ข้อแนะนำการเขียนตอบข้อสอบ ตอนที่ 1 ผู้เขียนจะขอแนะนำวิธีการวางรูปแบบการเขียนตอบ 
ข้อสอบ และ “ถ้อยคำตอบ (พ๐โป!กรู)” ที่สามารถนำไปใช้ในการตอบข้อสอบจริง โดยในตอนที่ 1 นี้จะเป็น 
เรื่อง “ข้อแนะนำการเขียนตอบข้อสอบเบื้องต้น” เท่านั้น ซึ่งในการเขียนตอบในวิชาเฉพาะต่าง ๆ ขอให้ผู้อ่าน 
ติดตามต่อไดในข้อแนะนำการเขียนตอบข้อสอบตอนต่อ ๆ ไป 


1 อดีตอาจารย์ประจำ สำนักวิชานิติศาสตร์ มหาวิทยาลัยแม่ , สาหลวง (พ.ศ.2558 - 2560), น.บ. เกียรตินิยมอันดับหนึ่ง (เหรียญทอง) มหาวิทยาลัยแม่สาหลวง, 

ข้อแนะนำเบื้องต้น 


การตอบข้อสอบกฎหมายในระดับชั้นปริญญาตรีนั้นอาจแบ่งส่วนการเขียนตอบและการให้คะแนน 
ออกเป็น 3 ส่วน ดังนี้ 


ส่วนที่ 1 หลักกฎหมาย 


ส่วนที่ 2 วินิจฉัย 


ส่วนที่ 3 สรุป 


ส่วนที่ 1 หลักกฎหมาย 

ในส่วนนี้เป็นส่วนที่นักศึกษาเฉพาะระดับปริญญาตรีเท่านั้นที่ต้องเขียนส่วนนี้ลงไปในข้อสอบด้วย 
เนื่องจากอาจารย์จะมีคะแนนในส่วนนี้ให้กับนักศึกษา โดยส่วนที่ 1 หลักกฎหมาย อาจเรียกอีกชื่อหนึ่งได้ว่า 
“ส่วนความ จำ” เนื่องจาก นักศึกษาจำเป็นจะต้อง “คัดลอก (ด๐[วV)” ถ้อยคำในกฎหมายมาใส่ โดยยังไม่ 
จำเป็นต้องอธิบายความรู้ความเข้าใจในส่วนนี้ ด้วยเหตุนี้ หากนักศึกษาท่านไหนมีความทรงจำดีก็จะทำให้ได้ 
คะแนนจากส่วนนี้ไดไม่ยากนัก 

ตัวอย่าง 
หลักกฎหมาย 

ตามประมวลกฎหมายแพ่งและพาณิชย์ได้วางหลักกฎหมายที่เกี่ยวข้องกับกรณีตามปัญหาไว้ 
ดังต่อไปนี้ 

มาตรา 1516(4) มีหลักกฎหมายใจความสำคัญว่า “เหตุฟ้องหย่ามีดังต่อไปนี้ 

(4) สามีหรือภริยาจงใจละทิ้งร้างอีกฝ่ายหนึ่งไปเกินหนึ่งปี อีกฝ่ายหนึ่งนั้นฟ้องหย่าได้” 


ส่วนที่ 2 วินิจฉัย 

ส่วนนี้ถือเป็นหัวใจสำคัญของการเขียนตอบข้อสอบและยังเป็นส่วนที่นักศึกษามีปัญหามากที่สุด โดย 
ในส่วนนี้จะแบ่งเป็น 2 ส่วน คือ 

1. ส่วนอธิบายหลักกฎหมาย คือ ส่วนนี้นักศึกษา ไม่ใช่ เพียงแต่ “คัดลอก ((ะเวเว/)” แต่นักศึกษา 
จะต้องอธิบายความรู้ความเข้าใจในหลักกฎหมายที่เกี่ยวข้องกับปัญหาตามข้อสอบให้ได้ ดังนี้ นักศึกษาจำต้อง 
มีทั้งความจำและความเข้าใจจึงจะเขียนส่วนนี้ออกมาได้ดี 

2. ส่วนปรับข้อเท็จจริงเข้ากับหลักกฎหมาย คือ ส่วนนี้บักศึกษาบางท่านอาจจะเรียกว่าส่วน “ฟ้น 
ธง” แต่ที่จริงแล้วคือการนำหลักกฎหมายมาปรับใช้กับข้อเท็จจริง พร้อมทั้งวินิจฉัยถึงผลในทางกฎหมายว่า 
ข้อเท็จจริงตามข้อสอบหากนำมาปรับกับหลักกฎหมายแล้วจะมีผลเป็นอย่างไร ซึ่งในส่วนนี้ “ถ้อย คำ ตอบ 
(พ๐โป!กรู)” จึงมีความสำคัญมาก เพราะคะแนนในส่วนนี้จะมากที่สุด หากนักศึกษามีถ้อยคำตอบที่ดี 
นักศึกษาก็จะได้คะแนนดีเช่นเดียวกัน 


ตัวอย่าง 

(หมายเหตุ : ตัวอักษรขีดเล้นใต้ คือ ส่วนอธิบายหลักกฎหมาย และ ตัวอักษรหนา คือ ส่วนปรับข้อเท็จจริงเข้า 
กับหลักกฎหมาย) 


วินิจฉัย 

การหย่าที่ไม่ได้เกิดจากความสมัครใจ แต่เป็นกรณีการหย่าโดยมีคำพิพากษาต้องอาศัยเหตุหย่าตามที่ 

กำหนดไวิในประมวลกฎหมายแพ่งและพาณิชย์ มาตรา 1516 ที่บัญญัติไว้เป็นการเฉพาะแล้ว สามีหรือภริยา 

จะอ้างเหตุอย่างอื่นนอกจากที่บัญญัติไวในมาตรานี้เพื่อมาเป็นเฟตุพีองหย่าไม่ได้ 

เหตุหย่ากังที่บัญญัติไวในบทบัญญัติ มาตรา 1516 (4) คือ กรณีที่สามีหรือภริยาจงใจละทั้งร้างอีกฝาย 

หนึ่งไปเกินหนึ่งปี อีกฝายหนึ่งนี้นมีสิทธิอ้างเอาเหตุเช่นว่านี้เพื่อพีองหย่าได้ 

จากข้อเท็จจริงตามปัญหา เมื่อฟ้งความเป็นที่ยุติแล้วว่า นายมะโรงสามีเดินทางไปประเทศเกาหลี 
ใต้เป็นระยะเวลา 3 ปี เพื่อประกอบอาชีพหาเลี้ยงนางมะเมียภริยาและเด็กชายมะแมบุตร กรณีไม่ตกอยู่ 
ภายใต้บังคับแห่งบทบัญญัติ มาตรา 1516 (4) กล่าวคือ การจะถือว่ามีเหตุฟ้องหย่าตามบทบัญญัติ 
มาตรา 1516 (4) ได้นั้น จะต้องปรากฏว่า สามีหรือภริยาจงใจละทิ้งร้างอีกฝ่ายหนึ่งไปเกินหนึ่งปี อีกฝ่าย 
หนึ่งมีสิทธิอ้างเอาเหตุเช่นว่านี้เพื่อเป็นเหตุฟ้องหย่าได้ 

เมื่อข้อเท็จจริงปรากฏว่า แม้นายมะโรงสามีจะเดินทางไปประเทศเกาหลีใต้เป็นระยะเวลา 3 ปี 
แล้วก็ตาม แตกเพื่อหารายได้มาจุนเจือนางมะโรงภริยาและเด็กชายมะแมบุตร จากพฤติการณ์แห่งคดียัง 

ถือไม'ได้ว่านายมะโรงจงใจละทิ้งร้างนางมะเมียภริยาและครอบครัว เช่นนี้ ถือว่าไม่มีเหตุฟ้องหย่าตาม 
ความหมายแห่งบทบัญญัติ มาตรา 1516 (4) 

ดังนี้ เมื่อไม่มีเหตุฟ้องหย่าตาม มาตรา 1516 (4) สามีหรือภริยาจะอ้างเหตุอย่างอื่นนอกจากที่ 
บัญญัติไว้ในกฎหมายเพื่อมาฟ้องหย่าไม่ได้ นางมะเมียในฐานะภริยาโดยชอบด้วยกฎหมาย จึงไม่มีอำนาจ 
ฟ้องหย่านายมะโรงสามี 


ส่วนที่ 3 สรุป 

ในส่วนนี้นักศึกษาไม่จำต้องเขียนสรุปให้ยืดยาวโดยให้เขียนเฉพาะผลทางกฎหมายที่ข้อสอบถาม 
เท่านั้น เพราะนักศึกษาได้แสดงเหตุผลจนสิ้นกระแสความแล้วในส่วนที่ 2 วินิจฉัย 

ตัวอย่าง 


สรุป 

นางมะเมียภริยาไม่มีอำนาจฟ้องหย่านายมะโรงสามีได้ตาม มาตรา 1516 (4) 


สุดท้ายนี้ผู้เขียนหวังเป็นอย่างยิ่งว่า “ข้อแนะนำการเขียนตอบข้อสอบ ตอนที่ 1” ที่ผู้ เขียนได้เซียน 
ขึ้นจะมีประโยชน์ต่อนักศึกษาในการทำข้อสอบทุก ๆ สนามสอบ และผู้เขียนหวังอีกว่านักศึกษาจะติดตาม 
ข้อแนะนำการเขียนตอบข้อสอบในตอนต่อ ๆ ไปของผู้เขียน 


ขอให้นักศึกษาทุกท่านจงประสบความสำเร็จในการสอบ 







